text: نئی دہلی، 3 نومبر 2017، پانچ جنوبی ریاستوں کے میئر اور میونسپل کونسلروں سمیت تقریباً ایک ہزار پالیسی ساز اوربیس بھارتیہ ریاستوں اور 25 بیرونی ملکوں کے منتظمین کار ، ماہرین ، شہری منصوبہ بندی کرنے والے، تحقیق کاراور ٹکنالوجی اور خدمات فراہم کرنے والے کل سے حیدرآباد کی ہائی ٹیک سٹی میں شروع ہونے والی تین روزہ کانفرنس میں شرکت کے لئے وہاں جمع ہوں گے۔ اس کانفرنس میں شہروں اور قصبوں میں نقل و حمل اور متعلقہ سہولتوں سے منسلک مسائل ، چیلنجوں اور ان کے حل پر تبادلہ خیال کیا جائے گا۔